open-index/open-wikipedia-markdown huggingface dataset:
Μαραμπού (ποιητική συλλογή)

Το ***Μαραμπού*** είναι η πρώτη συλλογή του Έλληνα ποιητή, Νίκου Καββαδία. Κυκλοφόρησε για πρώτη φορά το 1933 από το περιοδικό *[[Ο Κύκλος (περιοδικό)|Ο Κύκλος]]* και είναι αφιερωμένο στον Μεμά Γαλιατσάτο, φίλο του ποιητή. 

## Περίληψη
Ο Νίκος Καββαδίας στο *Μαραμπού* γράφει για ιστορίες ναυτικές που τον στιγμάτισαν, για ιστορίες που μόνο η εμπειρία της θάλασσας μπορεί να δημιουργήσει. Στις ιστορίες αυτές, απλοί άνθρωποι γίνονται τραγικοί ήρωες, όπως π.χ. ο Γουίλι ο Θερμαστής ή ο Πλοίαρχος Φλέτσερ.  Σε όλα τα ποιήματα κυριαρχεί η αγάπη του για τη «*γαλάζια έκταση*». Στο βιβλίο υπάρχουν περιγραφές από καυγάδες, ιθαγενείς και πληρωμένους έρωτες, ενώ πολλἀ ποιήματα έχουν αυτοβιογραφικό χαρακτήρα.

### Αξιομνημόνευτοι στίχοι


*Θὰ μείνω πάντα ἰδανικὸς κι ἀνάξιος ἐραστὴς*
*τῶν μακρυσμένων ταξιδιῶν καὶ τῶν γαλάζιων πόντων,*
*καὶ θὰ πεθάνω μία βραδιά, σὰν ὅλες τὶς βραδιές,*
*χωρὶς νὰ σχίσω τὴ θολὴ γραμμὴ τῶν ὁριζόντων.*


*Από το ποίημα *[[Mal du départ|Mal Du Depart]]*. 

## Ποιήματα
Η συλλογή περιέχει 22 ποιήματα με τους εξής τίτλους:
# *Μαραμπού*
# *Ἕνας δόκιμος στὴ γέφυρα ἐν ὥρᾳ κινδύνου*
# *Οἱ γάτες τῶν φορτηγῶν*
# *Ἕνα μαχαίρι*
# *Γράμμα στὸν ποιητὴ Καίσαρα Ἐμμανουήλ*
# *Ὁ πιλότος Nagel*
# *Ἔχω μία πίπα*
# *Ἡ μαϊμοὺ τοῦ ἰνδικοῦ λιμανιοῦ*
# *Ἕνας νέγρος θερμαστὴς ἀπὸ τὸ Τζιμπουτί*
# *Gabrielle Didot*
# *Οἱ προσευχὲς τῶν ναυτικῶν*
# *A Bord de l'«Aspasia»*
# *Γράμμα ἀπ' τὴ Μαρσίλλια*
# *Ὁ πλοίαρχος Φλέτσερ*
# *Γράμμα ἑνὸς ἀρρώστου*
# *[[Mal du départ]]*
# *Ἡ πλώρη μας*
# *William George Allum*
# *Καφάρ*
# *Coaliers*
# *Μαύρη λίστα*
# *Παραλληλισμοί*

## Πληροφορίες
### Ονομασία συλλογής
Το μαραμπού είναι  εξωτικό πουλί, συγγενικό με τον πελαργό. Έχει  άσπρο γκρίζο  φτέρωμα, με  γυμνό ροζ λαιμό και κεφάλι. Ζει στην Αφρική και την  Ασία. Η λέξη  έχει αραβικές ρίζες και σημαίνει *ασκητής*, *ερημίτης*. 
### Τεχνικές/Χαρακτηριστικά
Η ποίηση του Νίκου Καββαδία είναι καθαρά βιωματική. Η θάλασσα είναι η πηγή έμπνευσής του. Το βιβλίο χαρακτηρίζεται από ιδιωματισμούς: Εξωτισμός, κοσμοπολιτισμός, υπερρεαλισμός. Τα ποιήματα είναι γραμμένα με μεθοδικό συνδυασμό παροξύτονης και πλεκτής ομοιοκαταληξίας.

### Εκδόσεις
Εκτός από την πρώτη έκδοση από το περιοδικό «Ο Κύκλος», η συλλογή κυκλοφόρησε επίσης από τις εκδόσεις «Καραβίας» το 1947, από τον εκδοτικό οίκο «Γαλαξίας» (σε τέσσερις ανατυπώσεις, 1961-1971), από τον «Κέδρο» (σε 16 ανατυπώσεις, 1975-1989) και από τις εκδόσεις «Άγρα» (σε 20 ανατυπώσεις από τον Απρίλιο 1990 μέχρι τον Ιούλιο 2009).

## Μελοποιήσεις
Η συγκεκριμένη ποιητική συλλογή έχει μελοποιηθεί πολλές φορές από γνωστούς συνθέτες όπως ο Θάνος Μικρούτσικος (ειδικά στο δίσκο *[[Σταυρός Του Νότου]]*), η Μαρίζα Κωχ, ο Γιάννης Σπανός, ο Δημήτρης Ζερβουδάκης και οι Ξέμπαρκοι. Τέλος, οι Πυξ Λαξ παρουσίασαν μια παραλλαγή των στίχων του ποιήματος *Μαραμπού* στο τραγούδι «Λένε για μένα».

## Παραπομπές


## Εξωτερικοί σύνδεσμοι
Μαραμπού

Κατηγορία:Έργα του Νίκου Καββαδία
Κατηγορία:Νεοελληνικές ποιητικές συλλογές
Αθανάσιος Ρήτωρ

Ο **Αθανάσιος Ρήτωρ** (Σαλαμίνα Κύπρου 1571- Παρίσι 1663) ήταν κυπριακής καταγωγής κληρικός και φιλόσοφος.

## Βίος
Ο **Αθανάσιος Ρήτωρ** γεννήθηκε στη Σαλαμίνα της Κύπρου το 1571. Μετά τη φοίτησή του στο Κολλέγιο των Ιησουιτών στην Κωνσταντινούπολη διορίσθηκε πρωτοσύγκελος στο Πατριαρχείο. Το 1614 πήγε για σπουδές στο Ελληνικό Κολλέγιο του Αγίου Αθανασίου αλλά, χωρίς να τις ολοκληρώσει, μετέβη στο Παρίσι.Το 1643 επέστρεψε στην Ελλάδα και την Κύπρο προκειμένου να συγκεντρώσει έγγραφα κατά παραγγελία του Γάλλου καγκελάριου Πιερ Σεγκιέ και του καρδινάλιου Ζυλ Μαζαρέν. Κατόρθωσε να συγκεντρώσει περί τα 300 χειρόγραφα από το Άγιον Όρος και τα Μετέωρα που αποτέλεσαν τον βασικό πυρήνα της συλλογής ελληνικών χειρογράφων της Εθνικής Βιβλιοθήκης της Γαλλίας.

Πέθανε στο Παρίσι στις 13 Μαρτίου 1663.

## Συγγραφικό έργο
Κατά την παραμονή του στο Παρίσι έγραψε στα λατινικά το *Anticampanella* (1655), αναιρετικό του έργου του Τομάζο Καμπανέλα *Περί αισθήσεων*. Επίσης άλλα μικρότερα έργα του είναι τα εξής:
**Αριστοτέλης εαυτόν περί της αθανασίας της ψυχής διατρανών*
**Μέθοδος ή διαπληκτίζεται τα λογικά*
**Μέθοδος συνοπτική* ή *την νίκην αληθώς αιρεί ο μαχόμενος* ή *τα μέσα προς μάχην και νίκην ευρίσκεται*
**Τρυφή ψυχής* ή *κήπος εκ των τω μεγάλω Ιαμβλίχω πονηθέντων φυτευθείς*
Παράλληλα συνένταξε σχόλια σε διάφορους πλατωνικούς διαλόγους, όπως τον Παρμενίδη, τον Σοφιστή και τον Τίμαιο.

## Παραπομπές


## Πηγές
*Κωνσταντίνος Σάθας, Βιογραφίαι των εν τοις γράμμασι διαλαμψάντων Ελλήνων από της καταλύσεως της Βυζαντινής Αυτοκρατορίας μέχρι της Ελληνικής Εθνεγερσίας 1453-1821, εκδ. Κουλτούρα,1990, σελ.402-403
*Λίνος Μπενάκης, «:Ἀθανάσιος Ρήτωρ ὁ Βυζάντιος», Παγκόσμιο Βιογραφικό Λεξικό, Ἐκπαιδευτικὴ Ἑλληνικὴ Ἐγκυκλοπαίδεια, τομ.1 (1990), σελ.74https://web.archive.org/web/20160305195953/http://www.kenef.phil.uoi.gr/dynamic/bookfull.php?Book_ID=504&contents=
*Rémi Franckowiak, « Athanasius Rhetor : a Greek in Paris, a Priest in Alchemy », in Scientific Cosmopolitanism and Local Cultures : Religions, Ideologies, Societies, Proceedings of the 5th International Conference of the European Society for the History of Science (Athènes, 1-3 novembre 2012), 95-100.

Κατηγορία:Κύπριοι λόγιοι
Κατηγορία:Κύπριοι κληρικοί
Νικόλαος Αλεκτορίδης

Ο **Νικόλαος Αλεκτορίδης** (1874 - 1909) ήταν Έλληνας Μικρασιάτης ζωγράφος της Σχολής του Μονάχου.

## Βιογραφικά στοιχεία
[thumb|right|210px|Ο θάνατος του άθεου, 1906 [Πινακοθήκη Ε. Αβέρωφ]]
Γεννήθηκε στην Καισάρεια της Καππαδοκίας το 1874 και σπούδασε στην Κωνσταντινούπολη, με τον ζωγράφο F. Zonaro. Το 1893 (κατ' άλλες πηγές το 1903) έρχεται στην Αθήνα, όπου ασχολείται κυρίως με την αγιογραφία. Το 1903 δημιουργεί εργαστήριο στην Αθήνα, μαζί με τον  Βασίλειο Χατζή, στο οποίο μαθήτευσαν, ανάμεσα σε άλλους, ο Περικλής Βυζάντιος και ο Γιώργος Μπουζιάνης. Το 1905 γίνεται ιδρυτικό μέλος και πρώτος γενικός γραμματέας της Ελληνικής Καλλιτεχνικής Εταιρείας. 

Έλαβε μέρος σε πολλές ομαδικές εκθέσεις στην Ελλάδα και το εξωτερικό: συγκεκριμένα συμμετείχε στη Διεθνή Έκθεση Αθηνών κατά τα έτη 1907, 1908 και 1909 (λίγο πριν τον θάνατό του), στην Καλλιτεχνική Έκθεση της Κωνσταντινούπολης το 1902 και το 1903, στη Διεθνή Έκθεση του Μπορντό το 1907, όπου τιμήθηκε με χρυσό μετάλλιο, και στην έκθεση της Καλλιτεχνικής Εταιρίας Καΐρου το 1909. 

Απεβίωσε στις 12 Ιουλίου 1909 από πνιγμό στην παραλία της Βουλιαγμένης, καθώς εισήλθε στη θάλασσα χωρίς να γνωρίζει κολύμπι. Σύμφωνα με την ιατροδικαστική εξέταση που ακολούθησε, ο θάνατος του Αλεκτορίδη προήλθε από εγκεφαλική συμφόρηση.

## Τεχνοτροπία & έργο
Ο Αλεκτορίδης καταπιάστηκε κυρίως με πορτρέτα, σκηνές από την ελληνική μυθολογία, ηθογραφίες, αγιογραφίες και δημιουργίες θρησκευτικού περιεχομένου.

## Παραπομπές


## Εξωτερικοί σύνδεσμοι
*[Αλεκτορίδης Νικόλαος – Nikolaos Alektoridis 1874-1909 paletaart

Κατηγορία:Έλληνες ζωγράφοι του 19ου αιώνα
Κατηγορία:Καππαδόκες Έλληνες
Κατηγορία:Μικρασιατικός Ελληνισμός
Κατηγορία:Έλληνες ζωγράφοι του 20ού αιώνα
Κοσμάς Γ΄ Αλεξανδρείας

Ο **Κοσμάς Γ΄** (ο επονομαζόμενος *Καλοκάγαθος*) ήταν Πατριάρχης Αλεξανδρείας κατά τα έτη 1737 έως 1746.

Ήταν κληρικός με μεγάλη παιδεία. Στις 28 Μαρτίου 1719 εξελέγη Μητροπολίτης Πισιδίας, θέση στην οποία παρέμεινε τουλάχιστον ως τον Ιούνιο του 1735.

Εξελέγη Πατριάρχης Αλεξανδρείας στις 5 Μαρτίου 1737. Ο αρχιμανδρίτης Ματθαίος Ψάλτης, μετέπειτα διάδοχός του στον πατριαρχικό θρόνο, τον βοήθησε σε διοικητικά θέματα.

## Παραπομπές


## Πηγές
* Πατριαρχείο Αλεξανδρείας
* И. И. Соколов Избрание Александрийских патриархов в XVIII и XIX веке: исторический очерк // Христианское чтение. 1911 № 9. С. 1109—1129
* Μπακούρος, Βασίλειος, Εθνικό Αρχείο Διδακτορικών Διατριβών Ο Οικουμενικός Πατριάρχης Σαμουήλ Α΄ Χαντζερής ο βυζάντιος: ο βίος και το έργο του (1700-1775), Εθνικό και Καποδιστριακό Πανεπιστήμιο Αθηνών (ΕΚΠΑ) 1998

Κατηγορία:Μητροπολίτες Πισιδίας
Κατηγορία:Πατριάρχες Αλεξανδρείας και πάσης Αφρικής
Ματθαίος ο Μυρέων

Ο **Ματθαίος  Μυρέων** (Πωγωνιανή 1550-Βλαχία 1624) ήταν επίσκοπος Μυρέων.
## Βίος
Ο Ματθαίος  Μυρέων γεννήθηκε στην Πωγωνιανή της Ηπείρου το 1550. Στα 1621 βρίσκεται στην Ουγγροβλαχία στη μονή Δάλου.
Έχει συντάξει αντιλατινικού περιεχομένου στιχηρά και κανόνες καθώς και το *Ιστορία των κατά την Ουγγροβλαχία τελεσθέντων (Βενετία 1683)
==Πηγή==
*[[Κωνσταντίνος Σάθας]], *Βιογραφίαι των εν τοις γράμμασι διαλαμψάντων Ελλήνων από της καταλύσεως της Βυζαντινής Αυτοκρατορίας μέχρι της Ελληνικής Εθνεγερσίας 1453-1821'', εκδ. Κουλτούρα,1990, σελ. 403

## Εξωτερικοί σύνδεσμοι
*Ματθαίος ο Μυρέωνhttp://pandektis.ekt.gr/pandektis/handle/10442/69015
*Ματθαίος μητροπολίτης Μυρέωνhttp://www.snhell.gr/references/quotes/writer.asp?id=201

Κατηγορία:Έλληνες λόγιοι του 17ου αιώνα
Ναθαναήλ Κανώπιος

Ο **Ναθαναήλ Κανώπιος** (ή Κανόπιος, Κονόπιος ή Κωνώπιος) ήταν Έλληνας κληρικός που έζησε τον 17ο αιώνα.

## Βίος
Γεννήθηκε στην Κρήτη το 1610. Ήταν φίλος και οπαδός του Πατριάρχη Κυρίλλου Λουκάρεως, του οποίου διατέλεσε αρχιδιάκονος και πρωτοσύγκελος.

Μετά τον απαγχονισμό του Κυρίλλου (1638) κατέφυγε στην Αγγλία, όπου έγινε δεκτός με ιδιαίτερα ευμενή τρόπο από τον βασιλιά Κάρολο Α΄ και τον αρχιεπίσκοπο Laud. Αυτοί τον έστειλαν για σπουδές θεολογίας στο Balliol College της Οξφόρδης, όπου τράβηξε την προσοχή λόγω της ευρυμάθειάς του και της βυζαντινής μουσικής που συνέθετε. Λέγεται ότι ήταν ο πρώτος που εισήγαγε στην Οξφόρδη τη χρήση του καφέ. Το ημερολόγιο του John Evelyn (1620-1706) αναφέρει: "κατά την παραμονή μου στο κολλέγιο [Balliol College] έφτασε: κάποιος Ναθαναήλ Κονόπιος (*Nathaniel Conopios*), από την Ελλάδα, σταλμένος από τον Κύριλλο, Πατριάρχη Κωνσταντινουπόλεως, ο οποίος, επιστρέφοντας πολλά χρόνια αργότερα, χειροτονήθηκε (όπως μου δόθηκε να καταλάβω) επίσκοπος Σμύρνης. Ήταν ο πρώτος που είδα ποτέ να πίνει καφέ, συνήθεια που δεν ήρθε στην Αγγλία παρά τριάντα χρόνια αργότερα."  Εκεί του επέτρεψαν να ιερουργεί στην Αγγλικανική Εκκλησία του Χριστού (*Christ Church*), όπου έγινε εφημέριος, έως ότου τον εκδίωξαν από εκεί φανατικοί οπαδοί του Κρόμγουελ, οπότε μετέβη στο Άμστερνταμ. Εκεί οι Καλβινιστές προσπάθησαν να τον πείσουν να μεταφράσει στην ελληνική γλώσσα τις θεολογικές εισηγήσεις του Καλβίνου (κατ'άλλους Λουθηρανοί τον δωροδώκησαν για να μεταφράσει τις διδαχές του Λουθήρου) για να γίνουν γνωστές στους πιστούς της Ανατολικής Εκκλησίας. Δεν είναι γνωστό αν ο Ναθαναήλ έκανε τις μεταφράσεις αυτές.

Το 1647 επέστρεψε στην Κωνσταντινούπολη και το 1651 χειροτονήθηκε Μητροπολίτης Σμύρνης. Φαίνεται όμως ότι δεν πρόλαβε να ασκήσει τα μητροπολιτικά του καθήκοντα εκεί, καθώς σχεδόν αμέσως (1652) εξελέγη Μητροπολίτης ο Μακάριος Μαλκότζης.

## Παραπομπές


## Πηγές
* Evelyn, John (1818). Diary and Memoir of John Evelyn, Esq., F.R.S.  Edited by William Bray. Chandos Classics.
* 
* 

Κατηγορία:Έλληνες λόγιοι του 17ου αιώνα
Κατηγορία:Μητροπολίτες Σμύρνης
Ματθαίος Βυζάντιος

Ο **Ματθαίος Βυζάντιος** ήταν ιερομόναχος και αρχιμανδρίτης που έζησε τον 17ο αιώνα

## Βίος
Ο **Ματθαίος Βυζάντιος** ήταν ιερομόναχος και αρχιμανδρίτης. Στα 1606 βρίσκεται στο Σμολένσκ της Ρωσίας. Έχει γράψει τους βίους του *Δημήτριου του βασιλέως της Μοσχοβίας*, του *Σαντομίρου βοεβόδα* και αρχόντων της Λεχίας.

## Πηγές
* Κωνσταντίνος Σάθας: *Βιογραφίαι των εν τοις γράμμασι διαλαμψάντων Ελλήνων από της καταλύσεως της Βυζαντινής Αυτοκρατορίας μέχρι της Ελληνικής Εθνεγερσίας 1453-1821*, εκδ. «Κουλτούρα», 1990, σελ. 403

Βυζαντιος Ματθαιος
Αθανάσιος Β΄ Τραπεζούντος

Ο **Αθανάσιος Β' Τραπεζούντος** ήταν επίσκοπος Τραπεζούντος που έζησε μεταξύ 16ου και 17ου αιώνα.

## Βιογραφία
Ο Αθανάσιος διετέλεσε Μητροπολίτης Τραπεζούντος μεταξύ 1600 και 1608. Συνέγραψε περιγραφή της Παναγίας Σουμελά.

## Πηγές
* 

Κατηγορία:Μητροπολίτες Τραπεζούντος
Όργανο (βιολογία)

thumb|Ο οφθαλμός είναι αισθητήριο όργανο της όρασης των ζωντανών οργανισμών.
Στη βιολογία, **όργανο**  είναι ένα σύνολο ιστών που συγκροτούν δομική μονάδα και εκτελούν μια κοινή λειτουργία. Ο κύριος ιστός του οργάνου ονομάζεται παρέγχυμα. Ο κύριος ιστός είναι αυτός που είναι μοναδικός για το συγκεκριμένο όργανο. Για παράδειγμα, ο κύριος ιστός της καρδιάς είναι το μυοκάρδιο. Τα νεύρα, το αίμα και ο συνδετικός ιστός αποτελούν το  υποστηρικτικό πλαίσιο ενός βιολογικού οργάνου – το στρώμα. Σε μονοκύτταρους οργανισμούς όπως τα βακτήρια, τα λειτουργικά ανάλογα των οργάνων ονομάζονται οργανίδια.

Δύο ή περισσότερα όργανα που συνεργάζονται για την εκτέλεση μιας συγκεκριμένης λειτουργίας του σώματος αποτελούν σύστημα οργάνων.

Τα όργανα των φυτών διακρίνονται σε βλαστικά και αναπαραγωγικά. Τα βλαστικά όργανα εκτελούν τις  ζωτικές λειτουργίες, όπως η φωτοσύνθεση. Οι ρίζες , ο βλαστός και τα φύλλα είναι βλαστικά φυτικά όργανα. Τα  αναπαραγωγικά όργανα είναι απαραίτητα για την αναπαραγωγή. Το άνθος , οι σπόροι και οι καρποί αποτελούν τα αναπαραγωγικά όργανα των ανθοφόρων φυτών.

## Εξωτερικοί σύνδεσμοι
* 
* 

Κατηγορία:Ανατομία
No More Tears

**No More Tears** είναι ο τίτλος του έκτου στούντιο δίσκου του βρετανού χέβι μέταλ τραγουδιστή Ozzy Osbourne, ο οποίος κυκλοφόρησε τον Σεπτέμβριο του 1991. Η ιαπωνική έκδοση του δίσκου περιελάμβανε τα επιπλέον κομμάτια "*Don't Blame Me*" και "*Party with the Animals*", τραγούδια που συμπεριλήφθηκαν στην επανέκδοση του άλμπουμ το 2002.

Ο δίσκος σκαρφάλωσε στο # 7 του Billboard στις Ηνωμένες Πολιτείες και το # 17 στη Μεγάλη Βρετανία, ενώ περιείχε τα σινγκλ "*No More Tears*" και "*Mama, I'm Coming Home*" που μπήκαν στα τσαρτ και στις δύο πλευρές του Ατλαντικού. Το άλμπουμ βραβεύθηκε ως τετραπλά πλατινένιο στις Ηνωμένες Πολιτείες στις 30 Μαΐου 2000 και ως διπλά πλατινένιο στον Καναδά και κέρδισε βραβείο Γκράμι για "Καλύτερη Metal Ερμηνεία" με το κομμάτι "*I Don't Want to Change the World*" από το ζωντανό "*[[Live & Loud]]*", το οποίο ηχογραφήθηκε κατά την περιοδεία για την προώθηση του "*No More Tears*".

Στην συγγραφή του δίσκου συμμετείχε και ο Ίαν "Lemmy" Κίλμιστερ των Motörhead ο οποίος έγραψε τους στίχους για τέσσερα από τα κομμάτια του άλμπουμ. Κατά την περιοδεία του δίσκου, ο Μπομπ Ντέισλι αντικαταστάθηκε από τον Μάικ Ινέζ, ενώ μετά την περιοδεία ο Ράντι Καστίγιο έδωσε τη θέση του στον Ντιν Καστρονόβο.

## Τραγούδια
1. **Mr. Tinkertrain** *(Osbourne, Wylde, Castillo)* - 5:57
2. **I Don't Want to Change the World** *(Osbourne, Wylde, Castillo, [[Ίαν "Lemmy" Κίλμιστερ|Kilmister]])* - 4:06
3. **Mama, I'm Coming Home** *(Osbourne, Wylde, Kilmister)* - 4:12
4. **Desire** *(Osbourne, Wylde, Castillo, Kilmister)* - 5:45
5. **No More Tears** *(Osbourne, Wylde, Castillo, Inez, Purdell)* - 7:24
6. **S.I.N.** *(Osbourne, Wylde, Castillo)* - 4:47
7. **Hellraiser** *(Osbourne, Wylde, Kilmister)* - 4:53
8. **Time After Time** *(Osbourne, Wylde)* - 4:20
9. **Zombie Stomp** *(Osbourne, Wylde, Castillo)* - 6:14
10. **A.V.H.** *(Osbourne, Wylde, Castillo)* - 4:13
11. **Road to Nowhere** *(Osbourne, Wylde, Castillo)* - 5:11

## Θέσεις τσαρτ

## Βραβεία
***No More Tears*** *(άλμπουμ)*
Ηνωμένες Πολιτείες (*RIAA Certification*): 4 φορές πλατινένιος 
Καναδάς (*CRIA Certification*): 2 φορές πλατινένιος 

## Τα μέλη του συγκροτήματος
Το **No More Tears** ηχογραφήθηκε από τους εξής μουσικούς:
* **[[Όζι Όσμπορν]]** - *φωνητικά*
* **[[Ζακ Γουάιλντ]]** - *κιθάρα*
* **[[Μπομπ Ντέισλι]]** - *μπάσο*
* **Ράντι Καστίγιο** - *τύμπανα*
* **Τζον Σινκλέρ** - *πλήκτρα*

## Παραπομπές


## Πηγές
* No More Tears - Ozzy Osbourne | Songs, Reviews, Credits, Awards | AllMusic
* Ozzy Osbourne - No More Tears | Sputnikmusic
* Ozzy Osbourne - No More Tears - Reviews - Encyclopaedia Metallum
* No More Tears Review | Ozzy Osbourne | Ultimate Guitar
* Songfacts - List of songs by Ozzy Osbourne

Κατηγορία:Άλμπουμ του 1991
Κατηγορία:Άλμπουμ του Ozzy Osbourne
Κύπελλο Κύπρου Γ΄ – Δ΄ κατηγορίας 2013-14

Το **Κύπελλο Κύπρου Γ΄ – Δ΄ κατηγορίας 2013-14** ήταν η 6η έκδοση του Κυπέλλου Κύπρου Γ΄ – Δ΄ κατηγορίας. Νικητής ήταν ο Άδωνις Ιδαλίου για 1η φορά στην ιστορία του.

## Σύστημα διεξαγωγής
Στο Κύπελλο Κύπρου Γ΄ – Δ΄ κατηγορίας 2013-14 είχαν δικαίωμα συμμετοχής μόνο οι ομάδες της Γ΄ κατηγορίας 2013-14 και της Δ΄ κατηγορίας 2013-14 κατηγορίας (σύνολο 29 ομάδες), κάθε μια εκ των οποίων αποφασίζει κατά πόσον θα δηλώσει συμμετοχή στη διοργάνωση. Δήλωσαν συμμετοχή οι 18 από τις 29 ομάδες.

Διεξήχθη σε 5 γύρους. Στον Α΄ και Β΄ γύρο  έγιναν μονοί αγώνες στην έδρα της ομάδας που είχε κληρωθεί ως γηπεδούχος. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, τότε εκτελούνταν πέναλτι.

Στα προημιτελικά και στα ημιτελικά έγιναν διπλοί αγώνες με κάθε ομάδα να αγωνίζεται στην έδρα της και στην έδρα του αντιπάλου. Προκρινόταν η ομάδα που πετύχαινε τον μεγαλύτερο αριθμό τερμάτων και στους δύο αγώνες. Σε περίπτωση όπου και στους δύο αγώνες και οι δύο ομάδες σημείωσαν τον ίδιο αριθμό τερμάτων το κάθε τέρμα που σημειώθηκε εκτός έδρας λογιζόταν διπλό. Η ομάδα που με βάση το σύστημα αυτό, έχει τα περισσότερα τέρματα προκρινόταν στον επόμενο γύρο. Στην περίπτωση που και οι δύο ομάδες είχαν επιτύχει τον ίδιο αριθμό τερμάτων στην έδρα τους ή εκτός έδρας, δινόταν ημίωρη παράταση ευθύς μετά το τέλος του δεύτερου αγώνα. Αν κατά τη διάρκεια της παράτασης  και οι δύο ομάδες επιτύγχαναν τον ίδιο αριθμό τερμάτων τα τέρματα που σημειώθηκαν εκτός έδρας λογίζονταν διπλά (δηλαδή προκρινόταν η φιλοξενούμενη ομάδα). Στην περίπτωση που κατά τη διάρκεια της παράτασης δεν σημειώνονταν τέρματα, η πρόκριση καθοριζόταν με την εκτέλεση πέναλτι.

Ο τελικός ήταν μονός.

## Α΄ γύρος
Στον Α΄ γύρο συμμετείχαν οι 4 από τις 18 ομάδες που δήλωσαν συμμετοχή. Όλες οι ομάδες τοποθετήθηκαν στην κληρωτίδα με 14 από αυτές να περνάνε απευθείας στο Β΄ γύρο.





## Β΄ γύρος
Στον Β΄ γύρο συμμετείχαν οι 2 ομάδες που προκρίθηκαν από τον Α΄ γύρο και οι υπόλοιπες 14 ομάδες που δήλωσαν συμμετοχή.





## Προημιτελικά
Στην προημιτελική φάση συμμετείχαν οι ομάδες που προκρίθηκαν από τον Β΄ γύρο.





## Ημιτελικά
Στην ημιτελική φάση συμμετείχαν οι ομάδες που προκρίθηκαν από την προημιτελική φάση.





## Τελικός
Στον τελικό προκρίθηκαν ο Άδωνις Ιδαλίου και η Ελπίδα Ξυλοφάγου. Ο τελικός διεξήχθη στις 6 Απριλίου 2014 στο Στάδιο Εθνικού Άχνας στο Δασάκι Άχνας. Νικητής ήταν η Άδωνις Ιδαλίου με σκορ 2-0.

## Παραπομπές


## Πηγές
*
*
*
*
*
*
* 
*

## Δείτε επίσης

* Κύπελλο Κύπρου Γ΄ – Δ΄ κατηγορίας
* Γ΄ κατηγορία ποδοσφαίρου ανδρών Κύπρου 2013-14
* Δ΄ κατηγορία ποδοσφαίρου ανδρών Κύπρου 2013-14

Κατηγορία:Κύπελλο Κύπρου Γ΄ – Δ΄ κατηγορίας
Κατηγορία:Εγχώρια ποδοσφαιρικά κύπελλα 2013-2014
Τοπτσίντερκα

Ο **Τοπτσίντερκα** () είναι ποταμός της Βόρειοκεντρικής Σερβίας. Είναι ένας από τους παραποτάμους του Σάβου στην περιοχή του Βελιγραδίου. 

Οι πηγές βρίσκονται στο Κονίοβα σε υψόμετρο 399 μέτρα και ρέει προς τα βόρεια σε όλη τη διαδρομή έως τις εκβολές του. Έχει μήκος των 31 χιλιομέτρων, η λεκάνη απορροής του αποτελείται από χαμηλούς λόφους της βόρεια Σουμανδίας και καταλαμβάνει έκταση 133,25 τετραγωνικά χλμ. 

Κυριότεροι παραπόταμοι του είναι οι Παριγκούζ, Ρακοβίτσκι, Γελέζοβατς, Σάκινατς και Κιέβσκι.

## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2, στα σερβικά
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6, στα σερβικά

Κατηγορία:Ποταμοί της Σερβίας
Κατηγορία:Παραπόταμοι του Σάβου
Ευάγγελος Παπαχρήστος

Ο **Ευάγγελος Κ. Παπαχρήστος** (γενν. Σέρρες, 1955) είναι Έλληνας οικονομολόγος και πολιτικός. Διετέλεσε βουλευτής Πρέβεζας (2004-2012).

## Βιογραφία
Γεννήθηκε μεν στις Σέρρες το 1955, αλλά μεγάλωσε στην Πρέβεζα, πατρίδα του πατέρα του Καλλίμαχου Παπαχρήστου, γιατρού και βουλευτή Πρέβεζας. Σπούδασε οικονομικά στο Πανεπιστήμιο του Έσσεξ της Αγγλίας. Εκλέχθηκε βουλευτής Πρέβεζας τρεις φορές με το ΠΑ.ΣΟ.Κ.

## Βιβλιογραφικές παραπομπές


Κατηγορία:Βουλευτές Πρέβεζας
Κατηγορία:Βουλευτές εκλεγμένοι με το ΠΑΣΟΚ
Κατηγορία:Έλληνες οικονομολόγοι
Γκότλομπ Φρέγκε

Ο **Φρίντριχ Λούντβιχ Γκότλομπ Φρέγκε** (, 8 Νοεμβρίου 1848 - 26 Ιουλίου 1925) ήταν Γερμανός μαθηματικός, λογικολόγος και φιλόσοφος που εργάστηκε στο Πανεπιστήμιο της Ιένας. Θεωρείται εκ των ιδρυτών της σύγχρονης λογικής και συνέβαλε σε μεγάλο βαθμό στη θεμελίωση των μαθηματικών. Θεωρείται γενικά πατέρας της αναλυτικής φιλοσοφίας λόγω των κειμένων του για τη φιλοσοφία της γλώσσας και τα μαθηματικά. Παρότι εν πολλοίς αγνοήθηκε από τους διανοουμένους την εποχή της δημοσίευσης των κειμένων του, ο Τζουζέπε Πεάνο (1858&ndash;1932) και ο Μπέρτραντ Ράσελ εισήγαγαν το έργο του στις επόμενες γενιές λογικολόγων και φιλοσόφων.

## Παραπομπές σημειώσεις


## Βιβλιογραφία
### Ελληνόγλωσση
*Χανς Σλούγκα, «Φρέγκε», Πανεπιστημιακές έκδ. Κρήτης, επιμ. Θάνος Σαμαρτζής ISBN 978-960-524-295-4, 2009
### Ξενόγλωσση
*
*

## Εξωτερικοί σύνδεσμοι
* O Φρέγκε στο Genealogy Project
* Λίστα με υλικό διαθέσιμο στο διαδίκτυο για τον Φρέγκε από τον Brian Carver.
* *Stanford Encyclopedia of Philosophy*:
** 
** 
* *Internet Encyclopedia of Philosophy*:
** Gottlob Frege από τον Kevin C. Klement.
** 
* *Metaphysics Research Lab*: Gottlob Frege.
* Ο Φρέγκε για το είναι, την ύπαρξη και την αλήθεια
* Begriff , ένα πακέτο της LaTeX για τα σύμβολα της λογικής του Φρέγκε.

Κατηγορία:Γερμανοί μαθηματικοί
Κατηγορία:Γερμανοί φιλόσοφοι
Κατηγορία:Φιλόσοφοι του 19ου αιώνα
Κατηγορία:Φιλόσοφοι του 20ού αιώνα
Κατηγορία:Φιλόσοφοι των μαθηματικών
Κατηγορία:Φιλόσοφοι της γλώσσας
Κατηγορία:Αναλυτικοί φιλόσοφοι
Κατηγορία:Μαθηματικοί του 19ου αιώνα
Κατηγορία:Μαθηματικοί του 20ού αιώνα
Κατηγορία:Λογικολόγοι
Μουσείο Μαρίκας Κοτοπούλη

Το **Μουσείο Μαρίκας Κοτοπούλη** (1990-) είναι ένα λειτουργικό μουσείο, το οποίο βρίσκεται στο Δήμο Ζωγράφου. Στεγάζει μόνιμα την καλλιτεχνική συλλογή του Κωνσταντίνου Ιωαννίδη και φιλοξενεί περιοδικές εκθέσεις και καλλιτεχνικές και πολιτιστικές δραστηριότητες. Στεγάζεται στο (αρχικά) εξοχικό σπίτι (**βίλλα Κοτοπούλη**) της γνωστής ηθοποιού του 20ου αιώνα, Μαρίκας Κοτοπούλη, από την οποία πήρε το όνομά του και διευθύνεται από το Πνευματικό Κέντρο του Δήμου Ζωγράφου. Βρίσκεται στην οδό Αλεξάνδρου Παναγούλη 17 στο δήμο Ζωγράφου στη διασταύρωση με την οδό Υπολοχαγού Θ. Καββαθά.

## Ιστορία
Ο χώρος ήταν το εξοχικό της γνωστής ηθοποιού, Μαρίκας Κοτοπούλη, στην τότε οδό Βασιλέως Γεωργίου (στη σημερινή Αλεξάνδρου Παναγούλη). Άρχισε να κτίζεται το 1918 και ολοκληρώθηκε το 1923 ή το 1926. Το 1929, το εξοχικό της Κοτοπούλη μαζί με άλλα λίγα σπίτια που είχαν χτιστεί στην περιοχή, χαρακτηρίζονται ως οικισμός με όνομα Ζωγράφου, το οποίο πήρε από τον Ιωάννη Ζωγράφο πολιτικό και καθηγητή πανεπιστημίου, μεγαλοιδιοκτήτη της περιοχής κατά τα προηγούμενα χρόνια. Κατά την περίοδο της γερμανικής κατοχής, το σπίτι επιτάχθηκε. Κατόπιν, στέγασε το Αστυνομικό Τμήμα του Δήμου και, τελικά, ο Δήμος συνεπικουρούμενος με το Σωματείο Ελλήνων Ηθοποιών, ανέλαβε με πολλή προσοχή  την αναπαλαίωση του κτιρίου, το οποίο κηρύχθηκε διατηρητέο. Το κτίριο, ανέδειξε την αρχιτεκτονική του μορφή καθώς και τους εσωτερικούς του χώρους. Η βίλα Κοτοπούλη έδωσε το όνομά της στη στάση των λεωφορείων των αστικών συγκοινωνιών (ΟΑΣΑ), στη λεωφόρο Στρατάρχου Παπάγου, σε κοντινή απόσταση από το Μουσείο Κοτοπούλη.

## Λειτουργία και εκδηλώσεις
Το μουσείο εγκαινιάστηκε στις 9 Μαΐου 1990. Μέχρι το 2001, υπεύθυνος για το μουσείο ήταν ο Κώστας Ιωαννίδης. Το κτίριο, φιλοξενεί εκδηλώσεις υψηλής πολιτιστικής δημιουργίας και έκφρασης καθώς και ως μόνιμος εκθεσιακός χώρος. Είναι ένα από τα τέσσερα μουσεία – εκθεσιακούς χώρους του Δήμου Ζωγράφου και αναφέρεται ότι φιλοξενεί το «Μουσείο Ελληνικού Θεάτρου Σκιών» του Δήμου Ζωγράφου το οποίο ιδρύθηκε το 2003

## Παραπομπές


## Εξωτερικοί σύνδεσμοι
*Greekmuseums.gr Marika Kotopouli 
*ThisisAthens.org Museum Marika Kotopouli
*GreekTravelPages.gr Marika Kotopouli Museum

## Δείτε επίσης
*Μουσείο Γουναρόπουλου

Κοτοπουλη
Κοτοπουλη
Κατηγορία:Δήμος Ζωγράφου
Μπόσουτ (ποταμός)

Ο **Μπόσουτ** (, ), είναι ποταμός στην ανατολική Κροατία και τη βορειοδυτική Σερβία με 186 χιλιόμετρα μήκος, αριστερός παραπόταμος του Σάβου. 

Πηγάζει από την κεντρική Σλαβονία στις νότιες πλαγιές του όρους Ντίλι, βορειοδυτικά της πόλης της Σλαβόνσκι Μπροντ. Ρέει προς τα βορειοανατολικά, δεν διαθέτει σημαντικούς οικισμούς στις όχθες, στην αρχική του ροή ονομάζεται Μπιτζ και έχει μήκος 66 χιλιόμετρα (41 μίλια). Στο χωριό Σέρμα συναντά τον Μπέραβα που πηγάζει από νότια της Βελίκας Κοπάνιτσα, από αυτό το σημείο παίρνει το όνομα Μπόσουτ. Από εκεί ο Μπόσουτ ρέει βόρεια και μετά τη ροή των 151 χιλιομέτρων μέσω της Κροατίας, διασχίζει τα σερβικά σύνορα. Στη Σερβία ρέει μέσα από το νοτιοδυτικό τμήμα της επαρχίας της Βοϊβοντίνα κι εκβάλει στον ποταμό Σάβο στο χωριό Μπόσουτ.

Ανήκει στη λεκάνη απορροής της Μαύρης Θάλασσας με χώρο αποστράγγισης των 3.097 τετραγωνικών χλμ. (εκ των οποίων 2.572 στην Κροατία). Για περίπου 40 χλμ. είναι πλωτός για μικρότερα σκάφη.

## Παραπομπές


## Αναφορές
* *Мала енциклопедија Просвета*, Треће издање (1985); Београд: „Просвета“; ISBN 86-07-00001-2, στα σερβικά
* Јован Ђ. Марковић (1990): *Енциклопедијски географски лексикон Југославије* Сарајево: „Свјетлост“; ISBN 86-01-02651-6, στα σερβικά

## Εξωτερικοί σύνδεσμοι
* 

Κατηγορία:Ποταμοί της Σερβίας
Κατηγορία:Ποταμοί της Κροατίας
Κατηγορία:Παραπόταμοι του Σάβου
Έντμουντ Χούσερλ

Ο **Έντμουντ Χούσερλ** (*Edmund Husserl*, 8 Απριλίου 1859 – 27 Απριλίου 1938) ήταν Γερμανός φιλόσοφος που εγκαθίδρυσε τη σχολή της Φαινομενολογίας. Αντιτάχθηκε στον θετικιστικό προσανατολισμό της επιστήμης και της φιλοσοφίας της εποχής του. Εκπόνησε κριτικές στις επιδράσεις του ιστορικισμού και του ψυχολογισμού στη λογική. Χωρίς να περιορίζεται στον εμπειρισμό, αλλά θεωρώντας ότι η εμπειρία είναι η πηγή όλης της γνώσης, επεξεργάστηκε μια μέθοδο φαινομενολογικής αναγωγής, μέσω της οποίας το υποκείμενο είναι δυνατόν να αποκτήσει έμμεση γνώση της ουσίας.

Αν και γεννήθηκε σε εβραϊκή οικογένεια Ασκενάζι, ο Χούσερλ βαπτίστηκε Λουθηρανός το 1886. Μελέτησε μαθηματικά με τον Καρλ Βάιερστρας και τον Λήο Κενινγκσμπέργκερ και φιλοσοφία με τους Φραντς Μπρεντάνο και Καρλ Στουμπφ. Ο ίδιος δίδαξε φιλοσοφία αρχικά στο Πανεπιστήμιο Χάλε-Βίτενμπεργκ από το 1887, και κατόπιν στο πανεπιστήμιο του Γκέτινγκεν από το 1901 και στο Πανεπιστήμιο του Φράιμπουργκ από το 1916 έως τη συνταξιοδότησή του το 1928. Έδωσε δύο σημαντικές διαλέξεις: στο Παρίσι το 1929 και στην Πράγα το 1935. Η διαβόητη φυλετική πολιτική των Ναζί στάθηκε η αιτία γα την αφαίρεση της πανεπιστημιακής του ιδιότητας και των σχετικών προνομίων. Πέθανε στο Φράιμπουργκ το 1938.

## Σημειώσεις παραπομπές


## Βιβλιογραφία
*
*
* Smith, David Woodruff, 2007. *Husserl* London: Routledge. ISBN 978-0415622578
* 

## Εξωτερικοί σύνδεσμοι

### Αρχεία Χούσερλ
* Husserl-Archives Leuven, το κύριο αρχείο Husserl στο Leuven, «Διεθνές Κέντρο Φαινομενολογικής Ερεύνης»
** Husserliana: Edmund Husserl Gesammelte Werke , η σε εξέλιξη κριτική έκδοση των έργωνg critical edition of Husserl's works.
** Husserliana:Materialien , edition for lectures and shorter works.
** Edmund Husserl Collected Works , τα έργα του Χούσερλ σε αγγλιική μετάφραση
* Husserl-Archives στο Πανεπιστήμιο της Κολωνίας
* Husserl-Archives Freiburg
* Husserl Archives at the New School (Νέα Υόρκη)
* Archives Husserl de Paris, at the *École normale supérieure*,Παρίσι
* Αρχεία στο Πανεπι΄στήμιο Duquesne University

### Άλλοι σύνδεσμοι
* *Internet Encyclopedia of Philosophy*: Edmund Husserl (1859-1938). – Marianne Sawicki. Accessed 2011-04-28.
* Barry Smith, Εργασίες για τον Husserl
* The Husserl Page by Bob Sandmeyer Includes a number of online texts in German and English.
* Husserl.net, open content project.
* "Edmund Husserl: Formal Ontology and Transcendental Logic." Resource guide on Husserl's logic and formal ontology, with annotated bibliography.
* The Husserl Circle.
* Cartesian Meditations, Internet Archive
* Ideas, Part I, Internet Archive

Κατηγορία:Γερμανοί φιλόσοφοι
Κατηγορία:Εβραίοι φιλόσοφοι
Κατηγορία:Λογικολόγοι
Κατηγορία:Φιλόσοφοι των μαθηματικών
Κατηγορία:Φιλόσοφοι του 19ου αιώνα
Κατηγορία:Φιλόσοφοι του 20ού αιώνα
Κατηγορία:Φαινομενολόγοι
Διάλυση του τάγματος Γκότσε

Η **διάλυση του τάγματος Γκότσε** ήταν μια σειρά πολεμικών επεισοδίων που ξεκίνησαν στις αρχές του Οκτώβρη του 1944 όταν δυο τάγματα σλαβοφώνων του Ε.Λ.Α.Σ. στασίασαν εναντίον της πολιτικής οργάνωσης του Ε.Α.Μ. Αποτέλεσμα ήταν το Γενικό Στρατηγείο του Ε.Λ.Α.Σ. να διατάξει τη διάλυση των ταγμάτων. Τα τάγματα του "Γκότσε" κατέφυγαν στην Γιουγκοσλαβία.

## Ευρύτερο πλαίσιο
Το πολιτικό όργανο των σλαβοφώνων της Μακεδονίας Σ.Ν.Ο.Φ. είχε διαλυθεί από το Ε.Α.Μ. και είχε ακολουθήσει και η διώξη σλαβόφωνων στελεχών του, που έκαναν αλυτρωτική προπαγάνδα.
Στο σλαβόφωνο 2/28 σύνταγμα του Ε.Λ.Α.Σ. πολιτικός επίτροπος ήταν ο Ηλίας Δημάκης με ψευδώνυμο "Γκότσε". Λόγω της αντίθεσης των σλαβόφωνων μαχητών του 2/28 συντάγματος στη Συμφωνία της Καζέρτας αλλά κυρίως λόγω των εθνικιστικών επιδιώξεων τους, η ομάδα Μεραρχιών του Ε.Λ.Α.Σ. διέταξε επ' αφορμή στρατιωτικών επιχειρήσεων εναντίον των Γερμανών να μετατεθεί νοτιότερα το τάγμα του Γκότσε. Με απειλή αφοπλισμού το τάγμα στασίασε και αρνήθηκε να υπακούσει.

## Συγκρούσεις

Το τάγμα του Γκότσε προέβη σε επιστράτευση και ζήτησε την αναγνώριση του ως στράτευμα της Γιουγκοσλαβίας. Παράλληλα το Γ.Σ. του Ε.Λ.Α.Σ. διέταξε την διάλυση του τάγματος. Τελικά το τάγμα υποχώρησε στα εδάφη της Γιουγκοσλαβίας εξοπλισμένο από τον ΕΛΑΣ. Προηγούμενα μια διλοχία του είχε αιχμαλωτιστεί από πρωτοβουλία του υπολοχαγού του Ε.Λ.Α.Σ. Παύλου Τσάμη, ενώ τα κομματικά στελέχη του ΚΚΕ προσπαθούσαν να αποφευχθεί η ένοπλη σύγκρουση. Παράλληλα ο στρατηγός του Ε.Λ.Α.Σ. Καλαμπαλίκης απέσπασε από το Γενικό Στρατηγείο διαταγή διάλυσης των ταγμάτων, τα οποία πανικόβλητα κατέφυγαν στη Γιουγκοσλαβία.

## Συνέπειες
Η μεγάλη πλειοψηφία του Σλαβόφωνου στοιχείου παρέμεινε φιλική στο ΕΑΜ, και δεν επηρεάστηκε από την σύγκρουση.

## Παραπομπές


Κατηγορία:Εθνική Αντίσταση
Χωρας Αγορελιτσας
Κατηγορία:Μάχες του ΕΛΑΣ
Θέογνις ο Αθηναίος

Ο **Θέογνις ο Αθηναίος** ήταν τραγικός ποιητής και ένας από τους "Τριάκοντα Τυράννους". Έζησε το δεύτερο μισό του 5 αιώνα π.Χ. Οι τραγωδίες του Θεόγνιδος δεν ήταν αξιόλογες και για αυτόν το λόγο έχουν σωθεί μοναχά μερικά αποσπάσματα. Ο Θέογνις χαρακτηριζόταν από ψυχρότητα, διαφθορά και φιλοχρηματία. 

Ο Αριστοφάνης ως ποιητής, τον αποκαλούσε "Χιὠν" λόγω ψυχρότητας, και πρόσθετε: *«ψυχρὸς ὢν ψυχρῶς ποιεῖ»*. Ενώ, αντιληπτό είναι και πως είχε κακή φήμη και σαν άνθρωπος, διότι  ο Λυσίας έγραψε για εκείνον: σε τίποτα δεν το είχε να αφαιρεί ζωές ανθρώπων, όμως ήταν κάτι γι'αυτόν... τα χρήματα. (=*«ἀποκτιννύναι ἀνθρώπους περὶ οὐδενὸς ἡγοῦντο , λαμβάνειν δὲ χρήματα περὶ πολλοῦ ἐποιοῦντο»* )

## Πηγές
**Νεώτερον Εγκυκλοπαιδικόν Λεξικόν ἩΛΙΟΥ"* - Τόμος Ι (σελ, 393) (1975)
**Βασική Παγκόσμιος Εγκυκλοπαίδεια "ΧΑΡΗ ΠΑΤΣΗ"* - Τόμος 5 (σελ, 17) (1967)

Κατηγορία:Αρχαίοι Έλληνες τραγικοί ποιητές
Κατηγορία:Αρχαίοι Έλληνες τύραννοι
Κατηγορία:Αρχαίοι Αθηναίοι
Δουμενά Αχαΐας

Τα **Δουμενά** είναι ορεινό χωριό της πρώην επαρχίας Καλαβρύτων του Νομού Αχαΐας που αποτελεί σήμερα Τοπική Κοινότητα της Δημοτικής Ενότητας Καλαβρύτων του  «Καλλικρατικού» Δήμου Καλαβρύτων. Προ της εφαρμογής της διοικητικής μεταρρύθμισης «Καποδίστριας» αποτελούσε την Κοινότητα  Δουμενών ενώ στη συνέχεια αποτέλεσε Δημοτικό διαμέρισμα του «Καποδιστριακού» Δήμου Καλαβρύτων. Είναι χτισμένο σε υψόμετρο 825 μέτρων βορειοανατολικά των Καλαβρύτων και σε απόσταση 16  χιλιομέτρων από αυτά. Ο πληθυσμός του σύμφωνα με την απογραφή του 2011 είναι 156 κάτοικοι.

## Προσωπικότητες
*Προκόπιος Οικονομίδης

## Παραπομπές


## Πηγές

* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* 

## Περαιτέρω ανάγνωση

* Γιάννης Αργυρόπουλος, *Τα Δουμενά του χθες και του σήμερα*, εκδ. Δήμος Καλαβρύτων, Πάτρα 2008.
* 

## Εξωτερικοί σύνδεσμοι
* Ιστοσελίδα Μoriasnow: Δουμενά
* Ε.Ε.Τ.Α.Α. - Διοικητικές μεταβολές των Ο.Τ.Α

Κατηγορία:Χωριά της περιφερειακής ενότητας Αχαΐας
Κατηγορία:Δήμος Καλαβρύτων
Λακύδης ο Κυρηναίος

Ο **Λακύδης ο Κυρηναίος** (*Λακύδης ο Αλεξάνδρου*) ήταν αρχαίος Έλληνας φιλόσοφος και γιος του Αλεξάνδρου. Ο Λακύδης ήταν ο διάδοχος του Αρκεσίλαου (μετά τον θάνατο αυτού το 241 π.Χ.) στη διεύθυνση της σχολής της Μέσης Ακαδημίας, θέση που κράτησε για περίπου 25 χρόνια. Περί το 215 π.Χ αναγκάστηκε να παραιτηθεί λόγω προβλημάτων υγείας, ενώ πέθανε περί το 205 π.Χ. Ο Λακύδης δίδασκε σε έναν κήπο παρακείμενο της Ακαδημίας, που χορήγησε ο Άτταλος Α΄ ο Σωτήρ και ονόμασε *Λακύδειον*.

Ο Λακύδης ήταν ασθενικός, ενώ η φιλοπονία του τον έκανε αγαπητό όχι μόνο στους μαθητές του, μεταξύ των οποίων ήταν ο Αρίστιππος ο Κυρηναίος, ο Τηλεκλής, ο Εύανδρος, ίσως και ο Χρύσιππος, αλλά και σε όλους τους σύγχρονούς του. Ο βασιλιάς της Περγάμου Άτταλος Α΄ τον προσκάλεσε στην αυλή του, αλλά ο Λακύδης δεν δέχτηκε την πρόταση, γιατί *«οι εικόνες πρέπει να φαίνονται από μακριά»*, όπως είχε πει. Σύμφωνα με τον Διογένη τον Λαέρτιο ο Λακύδης έζησε φτωχικά, πράγμα ασυνήθιστο για τους φιλοσόφους εκείνης της εποχής. Ο Λακύδης ήταν οπαδός των δογμάτων της Σκεπτικής φιλοσοφίας.

## Πηγές
**Νεώτερον Εγκυκλοπαιδικόν Λεξικόν "ΗΛΙΟΥ"* - Τόμος «Το Αρχαίον Ελληνικόν Πνεύμα» (σελ. 504) (1975)
**Βασική Παγκόσμιος Εγκυκλοπαίδεια "ΧΑΡΗ ΠΑΤΣΗ"* - Τόμος 7 (σελ. 25) (1967)

## Παραπομπές


Κατηγορία:Αρχαίοι Έλληνες φιλόσοφοι
Κατηγορία:Ακαδημεικοί φιλόσοφοι
Νέο Δημαρχείο (Βίζμπαντεν)

Το **Νέο Δημαρχείο** (γερμανικά: *Neues Rathaus*) του Βίζμπαντεν βρίσκεται στη νότια πλευρά της «Πλατείας του Ανακτόρου» (Schlossplatz) και φιλοξενεί το δημοτικό συμβούλιο, τα γραφεία του δημάρχου και διοικητικές υπηρεσίες της πόλης Βίζμπαντεν, στην Έσση της Γερμανίας. Η κατασκευή διήρκεσε από το 1883 έως το 1887.

## Παραπομπές


## Εξωτερικοί σύνδεσμοι

* wiesbaden.de: Neues Rathaus (γερμανικά)  

Κατηγορία:Κτίρια και κατασκευές στη Γερμανία
Κατηγορία:Δημαρχεία
Κατηγορία:Βίζμπαντεν
Τζέιμς Γουάτσον

Ο **Τζέιμς Γουάτσον** (*James Watson*, 6 Απριλίου 1928 - 6 Νοεμβρίου 2025) ήταν Αμερικανός μοριακός βιολόγος, γενετιστής και ζωολόγος, περισσότερο γνωστός για την ανακάλυψη της δομής του DNA σε συνεργασία με τον Φράνσις Κρικ το 1953. Οι Γουάτσον, Κρικ και Μώρις Γουίλκινς βραβεύθηκαν το 1962 με το Βραβείο Νόμπελ Ιατρικής «για τις ανακαλύψεις του σχετικά με τη μοριακή δομή των νουκλεϊκών οξέων και της σημασίας τους για τη μεταβίβαση των πληροφοριών σε έμβιο υλικό».

Γεννήθηκε στο Σικάγο το 1928 και σπούδασε ζωολογία στο Πανεπιστήμιο του Σικάγου (πτυχίο το 1947) και στο Πανεπιστήμιο του Ιλλινόις (πήρε το διδακτορικό του το 1950), και πραγματοποιήσε μεταδιδακτορικό στη χημεία με τον Χέρμαν Κάλκαρ στην Κοπεγχάγη. Στη συνέχεια εργάστηκε στο εργαστήριο Καβέντις στο Πανεπιστήμιο του Κέιμπριτζ, όπου και γνώρισε τον μελλοντικό συνεργάτη του, τον Φράνσις Κρικ. Από το 1956 μέχρι το 1976, ο Γουάτσον ήταν διδακτικό προσωπικό στο τμήμα βιολογίας του Πανεπιστημίου Χάρβαρντ, κάνοντας έρευνα στη μοριακή βιολογία. Από το 1968, ο Γουάτσον ήταν διευθυντής στο Cold Spring Harbor Laboratory (CSHL) στο Λονγκ Άιλαντ. Στο CSHL, άλλαξε το επίκεντρο της έρευνάς του στη μελέτη του καρκίνου, ενώ παράλληλα το έκανε παγκόσμιο ηγετικό κέντρο στη μοριακή βιολογία. Το 1994 έγινε πρόεδρος, θέση στην οποία παρέμεινε για 10 χρόνια. Στις 14 Απριλίου 2011 σε ομιλία του στην Πάτρα, του επιτέθηκαν τη στιγμή που βρισκόταν στο βήμα του συνεδρίου άγνωστοι προσκείμενοι στον αντιεξουσιαστικό χώρο, φωνάζοντας συνθήματα κατά της Γενετικής επιστήμης. Αποτράπηκαν από καθηγητές και υπαλλήλους που βρισκόταν στην εκδήλωση. Οι θέσεις του Watson για κοινωνικά θέματα είναι πολλές φορές προκλητικές. Το 1997 σε μια συνέντευξή του στην ιταλική εφημερίδα Corriere della Sera ισχυρίστηκε ότι είναι δικαίωμα των γυναικών να κάνουν άμβλωση εάν προκύπτει από μια γενετική ανάλυση του εμβρύου ότι το παιδί έχει προδιάθεση ομοφυλοφιλίας. Ισχυρίστηκε επίσης ότι οι μαύροι έχουν μια πιο έντονη λίμπιντο από τους λευκούς και ότι είναι λιγότερο ευφυείς σε σχέση με τους λευκούς. Για αυτό ο Watson κατηγορείται συχνά για ρατσισμό, σεξισμό και ομοφοβία.

Απεβίωσε σε ηλικία 97 ετών στις 6 Νοεμβρίου 2025 στο Ιστ Νόρθπορτ της Νέας Υόρκης. 

## Παραπομπές



Κατηγορία:Αμερικανοί βιολόγοι
Κατηγορία:Αμερικανοί γενετιστές
Κατηγορία:Βιοφυσικοί
Κατηγορία:Βραβευμένοι με Νόμπελ Φυσιολογίας και Ιατρικής
Αγία Μαρίνα Κέας

Η **Αγία Μαρίνα** είναι οικισμός της Κέας. Υπάγεται διοικητικά στη δημοτική κοινότητα Ιουλίδας, του δήμου Κέας, της περιφερειακής ενότητας Κέας - Κύθνου, στην περιφέρεια Νοτίου Αιγαίου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Κέας του νομού Κυκλάδων, στο γεωγραφικό διαμέρισμα Νήσων Αιγαίου Πελάγους.

## Γεωγραφία
Η Αγία Μαρίνα είναι ηπειρωτικός οικισμός της δυτικοκεντρικής Κέας. Βρίσκεται σε ημιορεινή θέση που βλέπει δυτικά προς τον Όρμο του Καλόγηρου, σε μέσο σταθμικό υψόμετρο 200. Απέχει περίπου 7 χλμ. ΝΔ. της Ιουλίδας.

## Πληθυσμός
### Μόνιμος

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1940 και προσαρτήθηκε στην κοινότητα Κέας. Το 1961 καταργήθηκε για να επαναναγνωριστεί το 1981, οπότε προσαρτήθηκε στην κοινότητα Ιουλίδος. Το 1996 αποσπάστηκε από την κοινότητα Ιουλίδας και προσαρτήθηκε στον δήμο Κέας.

## Αξιοθέατα
* Η εκκλησία της Αγίας Μαρίνας του 1600, που υπήρξε τμήμα παλαιότερου μοναστηριού (καθολικό), με πηγή δίπλα της. Είναι κτισμένη κατ’ ουσίαν μέσα στα ερείπια του ομώνυμου πύργου
* Ο ερειπωμένος πύργος της Αγίας Μαρίνας, τετράγωνος και πενταόροφος, κτίσμα του 4ου αιώνα π.Χ.

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα, εκδ. 2006
* Εγκυκλοπαίδεια Δομή, 2002-4
* Οργανισμός εκδόσεων «Ελλάδα», χάρτες (Βαρελάς)
* Χάρτες «ROAD» (Κέα 1:25.000)
* Περιοδικό «Διακοπές», εκδ. Δ.Ο.Λ.,  2010
* Google Earth
* eetaa.gr

Κατηγορία:Χωριά της Κέας
Σύρμος

Ο **Σύρμος** (επίσης και *Σύρμιος*, ήταν βασιλιάς των Τριβαλλών κατά τη δεκαετία του 330 π.Χ..

Αναφέρεται από τον Αρριανό, τον Στράβωνα, και τον Πλούταρχο.

Μετά το θάνατο του Φιλίππου, ο Αλέξανδρος πέρασε μέσα από τα εδάφη των Οδρυσών μεταξύ του 335-334 π.Χ., διέσχισε τον Αίμο, και μετά από τρεις μάχες, (την Μάχη του Αίμου, τη Μάχη του ποταμού Λύγινου, και την Μάχη της νήσου Πεύκης) νίκησε και εξώθησε του Τριβαλλούς στην σύζευξή του ποταμού Λύγινου στον Δούναβη. Σκοτώθηκαν 3.000 Τριβαλλοί και οι υπόλοιποι τράπηκαν σε φυγή. Ο βασιλιάς τους Σύρμος κατέφυγε στο νησάκι στο Δέλτα του Δούναβη Πεύκη, όπου εξορίστηκαν οι περισσότεροι από τους ηττημένους Θράκες. Οι επιτυχημένες επιθέσεις των Μακεδόνων τρομοκράτησαν τις φυλές γύρω από το Δούναβη. Οι αυτόνομες φυλές έστειλαν αντιπροσώπους για να διαπραγματευτούν ειρήνη, και ο Αλέξανδρος ικανοποιημένος από τις επιχειρήσεις, δέχτηκε λόγω της απασχόλησής του με τους πολέμους του στην Ασία.

Ενώ ο Σύρμος αργότερα θεωρήθηκε ως ο επώνυμος ιδρυτής του Σίρμιου, η ρίζα είναι διαφορετική, και η σύγχυση των δύο λέξεων έγινε μεταγενέστερα.

## Παραπομπές


Κατηγορία:Βασιλείς της αρχαίας Θράκης
Πρωτάθλημα καλαθοσφαίρισης Β΄ εθνικής κατηγορίας ανδρών 2013-2014

Το **πρωτάθλημα της Β΄Εθνικής της περιόδου 2013-14** διεξήχθη για δεύτερη συνεχή χρονιά σε δύο ομίλους. Συμμετείχαν σε αυτό συνολικά 28 ομάδες χωρισμένες σε δύο ομίλους, τον Βόρειο Όμιλο και τον Νότιο Όμιλο. Την άνοδο στην Α2 Εθνική κατηγορία εξασφαλίζουν τρεις ομάδες οι οποίες είναι: ο πρωταθλητής του Βόρειου και ο πρωταθλητής του Νότιου Ομίλου καθώς και ο νικητής του αγώνα κατάταξης μεταξύ των ομάδων που κατέκτησαν την 2η θέση στους ομίλους. Υποβιβάσθηκαν οκτώ ομάδες, τέσσερις από κάθε όμιλο.. Μεταξύ μάλιστα, των υποβιβασθέντων οι οποίοι την επόμενη περίοδο θα αγωνισθούν στη Γ΄Εθνική περιλαμβάνονται γνωστοί και ιστορικοί σύλλογοι, όπως το Αιγάλεω, η Νήαρ Ηστ και ο Ιωνικός Νέας Φιλαδέλφειας.

## Βαθμολογίες
### Νότιος Όμιλος

### Βόρειος Όμιλος

* Ο πρώτος της τελικής κατάταξης κάθε ομίλου ανέρχεται στην Α2 Ανδρών και οι δυο δεύτεροι αναμετρώνται σε ουδέτερη έδρα για μια επιπλέον θέση στην Α2 Ανδρών.
* Οι τέσσερις της βαθμολογίας κάθε ομίλου υποβιβάζονται στη Γ' Εθνική Κατηγορία.

## Αγώνες μπαράζ
Αγώνες μπαράζ έδωσαν οι δεύτερες, οι τρίτες και οι τέταρτες ομαδες των δύο ομίλων. Την απευθείας άνοδο στο πρωτάθλημα Α2 της επόμενης περιόδου κέρδισε η νικήτρια του αγώνα μπαράζ των δεύτερων, ενώ οι υπόλοιπες ομάδες κατατάχθηκαν σε σειρά προτεραιότητας για την κάλυψη κενών θέσεων που μπορεί να προκύψουν από αποχώρηση ομάδων.

* Μπαράζ 2ων, ΔΑΚ Κανήθου (Χαλκίδα), 10 Μαΐου 2014:
** Εθνικός Πειραιώς - ΑΕ Λιβαδειάς 63-59

* Μπαράζ 3ων, ΕΑΚ Βόλου, 11 Μαΐου 2014:
** Ιωνικός Νίκαιας - Μαχητές Δόξας Πεύκων 70-55

* Μπαράζ 4ων, ΕΑΚ Βόλου, 11 Μαΐου 2014:
** Ευρώπη Πευκοχωρίου - Πανερυθραϊκός 75-72

## Παραπομπές




Κατηγορία:Β εθνική κατηγορία καλαθοσφαίρισης ανδρών
Πρωταθλημα Ελλαδος Β Ανδρων 2013 2014
Πρωταθλημα Ελλαδος Β Ανδρων 2013 2014
Αγία Μαρίνα Σίφνου

Η **Αγία Μαρίνα** είναι οικισμός της Σίφνου. Διοικητικά υπάγεται στην τοπική κοινότητα  Αρτεμώνα, του δήμου Σίφνου, της περιφερειακής ενότητας Μήλου, στην περιφέρεια Νοτίου Αιγαίου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Μήλου του νομού Κυκλάδων, στο γεωγραφικό διαμέρισμα Νήσων Αιγαίου Πελάγους.
*Από το 1928 μέχρι το 1944, η Αγία Μαρίνα ονομαζόταν *Καμαρών(α)* και, μέχρι το 1964, *Καμάρες*.

## Γεωγραφικά στοιχεία
Η Αγία Μαρίνα είναι παραθαλάσσιος οικισμός στη Δ.ΒΔ. Σίφνο. Βρίσκεται στο βόρειο τμήμα του όρμου των Καμαρών, απλωμένη από το επίπεδο της θάλασσας μέχρι ψηλότερα προς τα ανατολικά, σε μέσο σταθμικό υψόμετρο 20 μέτρα. Απέχει περίπου 6 χιλιόμετρα ΒΔ. της Απολλωνίας.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1928 και, με τις ονομασίες *Καμαρών* και *Καμάρες*, πέρασε διαδοχικά από τους νομούς Κυκλάδων, Χανίων, Αττικοβοιωτίας και πάλι Κυκλάδων. Το 1964 πήρε την σημερινή του ονομασία, *Αγία Μαρίνα*. Με το ΦΕΚ 156Α 30/07/1997, αποσπάστηκε από την κοινότητα Αρτεμώνα και προσαρτήθηκε στον δήμο Σίφνου.

## Αξιοθέατα
*Η εκκλησία της Αγίας Μαρίνας, με θέα στο λιμάνι των Καμαρών
*Η εκκλησία της Αγίας Αικατερίνης, από μονοπάτι βορειοδυτικά του οικισμού, με μικρό φυσικό λιμανάκι
*Η εκκλησία της Αγίας Άννας, βόρεια του οικισμού.

## Γενικά στοιχεία
Η Αγία Μαρίνα αποτελεί την φυσική συνέχεια του λιμανιού των Καμαρών, αν και έχει το δικό της «χρώμα», ιδιαίτερα το ανατολικό της τμήμα, προς το βουνό. Οι ντόπιοι την αναφέρουν και ως «Πέρα Πάντα» και στην περιοχή του οικισμού βρίσκονται τα περίφημα εργαστήρια αγγειοπλαστικής της Σίφνου. Παλαιότερα, τα καμίνια που χρησιμοποιούνταν για το ψήσιμο των κεραμικών ήσαν πάρα πολλά και, σήμερα, είναι ακόμη εμφανή τα ίχνη τους.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, εκδ. 1978, 2006
*Εγκυκλοπαίδεια Πάπυρος Λαρούς, εκδ. 1963
*Εγκυκλοπαίδεια Δομή, εκδ. 2002-4
*Οργανισμός εκδόσεων «Ελλάδα», χάρτες (Βαρελάς)
*Google Earth
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Χωριά της Σίφνου
Κατηγορία:Χωριά της περιφερειακής ενότητας Μήλου
Νίκος Κουμπούρης

Ο **Νίκος Κουμπούρης** (1944 - 2013) ήταν Έλληνας διαιτητής καλαθόσφαιρας, από τις γνωστότερες μορφές του αθλήματος. Ασχολήθηκε πολλές δεκαετίες με το σπορ και διεύθυνε έναν πολύ μεγάλο αριθμό αγώνων, όλων των κατηγοριών, ανδρών και γυναικών.

Ξεκίνησε τη διαιτησία το Μάρτιο του 1968, σε ηλικία 24 ετών. Διατηρούσε ένα πολύ ιδιαίτερο στυλ κινήσεων στην άσκηση των καθηκόντων του, ενώ ήταν αναγνωρίσιμος και φυσιογνωμικά, λόγω της μεγάλης του ομοιότητας με τον ηθοποιό Θανάση Βέγγο.

Παρά την μεγάλη του προσφορά, με το θάνατό του, που ήρθε το 2013 οι επίσημοι φορείς του μπάσκετ τον ξέχασαν

## Παπαπομπές


Κατηγορία:Έλληνες διαιτητές καλαθοσφαίρισης
Φυλετική πολιτική στη ναζιστική Γερμανία

Ως **φυλετική πολιτική στη ναζιστική Γερμανία** εννοείται ένα σύνολο πολιτικών και νόμων που υιοθέτησε η ναζιστική Γερμανία και επιβεβαίωναν την ανωτερότητα της Άρυας φυλής και βασίζονταν σε ένα συγκεκριμένο ναζιστικό δόγμα που διεκδικούσε επιστημονική νομιμοποίηση. Η συγκεκριμένη πολιτική συνδυαζόμενη με τη ναζιστική ευγονική στόχευε σε φυλετική καθαρότητα με τη χρήση συστηματικής στείρωσης και εξαφάνιση των *Untermenschen* δηλαδή των υπανθρώπων, και η οποία κλιμακώθηκε στο Ολοκαύτωμα. Αυτές οι πολιτικές στόχευαν σε συγκεκριμένες ομάδες, όπως οι Εβραίοι και οι  Ρομά, οι ομοφυλόφιλοι, οι άνθρωποι με αναπηρία και οι Πολωνοί, οι Ρώσοι οι οποίοι θεωρούνταν "κατώτεροι" σε μια φυλετική ιεραρχία που τοποθετούσε στην κορυφή την *Herrenvolk* (ή "κυρίαρχη φυλή") της *Volksgemeinschaft* (ή "εθνικής κοινότητας") και ταξινομούσε τους Ρώσους, τους Ρομά, τους Σέρβους, τους Πολωνούς, τους εγχρώμους και τους Εβραίους στο κατώτατο σημείο

## Παραπομπές - σημειώσεις


## Βιβλιογραφία
*Florin Curta 2001, *The making of the slavs: history and archaeology of the Lower Danube Region*, Cambridge University Press, UK 
*Götz Aly, Peter Chroust, Christian Pross 1994, *Cleansing the fatherland: Nazi medicine and racial hygiene*, The Johns Hopkins University Press, ISBN 0-8018-4824-5
*Vojtěch Mastný, *The Czechs under Nazi rule: the failure of national resistance, 1939-1942*, Columbia University Press

## Δείτε επίσης
*Ναζιστική ευγονική

## Εξωτερικοί σύνδεσμοι
*Οι φυλετικοί νόμοι των Ναζί σε αγγλική μετάφραση
*Οι φυλετικοί νόμοι των Ναζί στο  γερμανικό πρωτότυπο
*Εικόνες Γερμανικού διαβατηρίου "J" το 1938 στο www.passportland.com

Φ
Φ
Κατηγορία:Αντιπολωνικό αίσθημα στην Ευρώπη
Αγία Μαρίνα Άνδρου

Η **Αγία Μαρίνα** είναι οικισμός της Άνδρου. Υπάγεται διοικητικά στην τοπική κοινότητα Όρμου Κορθίου, της δημοτικής ενότητας (τέως δήμου) Κορθίου, του δήμου Άνδρου, της περιφερειακής ενότητας Άνδρου, στην περιφέρεια Νοτίου Αιγαίου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Άνδρου του νομού Κυκλάδων, στο γεωγραφικό διαμέρισμα Νήσων Αιγαίου.
*Η Αγία Μαρίνα έχει χαρακτηριστεί παραδοσιακός οικισμός.

## Γεωγραφία
Η Αγία Μαρίνα είναι ηπειρωτικός οικισμός της Άνδρου. Βρίσκεται στο βόρειο τμήμα της μικρής κοιλάδας που σχηματίζεται στον όρμο Κορθίου, απέναντι από το Κόρθι, σε μέσο σταθμικό υψόμετρο 65 μέτρα. Απέχει περίπου 27 χλμ. νότια της Χώρας Άνδρου.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1912 και προσαρτήθηκε στην κοινότητα Όρμου Κορθίου της Άνδρου. Με το ΦΕΚ 244Α - 4/12/1997 αποσπάστηκε από την κοινότητα Όρμου Κορθίου και προσαρτήθηκε στον δήμο Κορθίου. Με το ΦΕΚ 87Α - 07/06/2010, αποσπάστηκε από τον δήμο Κορθίου και προσαρτήθηκε στον δήμο Άνδρου.

## Αξιοθέατα και διατηρητέα
*Οι περιστεριώνες του οικισμού, οκτώ (8) από τους οποίους έχουν χαρακτηριστεί διατηρητέοι ως μοναδικά δείγματα αρχιτεκτονικής κληρονομιάς, άμεσα συνδεδεμένης με την τοπική παράδοση και τη ζωή του νησιού 
*Ο ναός της Αγίας Μαρίνας, στο βόρειο τμήμα του οικισμού

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, εκδ. 1978, 2006
*Εγκυκλοπαίδεια Πάπυρος Λαρούς, εκδ. 1963
*Εγκυκλοπαίδεια Δομή, εκδ. 2002-4
*Οργανισμός εκδόσεων «Ελλάδα», χάρτες (Βαρελάς)
*Χάρτες «ROAD»
*Google Earth
*eetaa.gr

Κατηγορία:Χωριά της περιφερειακής ενότητας Άνδρου
Χρήστος Γιατζιτζόπουλος

Ο **Χρήστος Γιατζιτζόπουλος** (Νάουσα, 23 Μαρτίου 1954) είναι Έλληνας παλαίμαχος ποδοσφαιριστής.

Αγωνίσθηκε επί πολύ μεγάλο χρονικό διάστημα στα πρωταθλήματα της Β΄Εθνικής, με τα χρώματα δυο, κυρίως ομάδων, της Νάουσας και της Βέροιας.

Ο Γιατζιτζόπουλος ξεκίνησε το ποδόσφαιρο στα 1972 από το σύλλογο της γενέτειράς του. Αγωνιζόταν ως αμυντικός και μέσος.

Είναι ο ποδοσφαιριστής με τις περισσότερες επίσημες συμμετοχές σε αυτή την κατηγορία, όλων των εποχών.

Για το επίτευγμά του αυτό, έχει τιμηθεί επανειλημμένα από τοπικούς και άλλους φορείς.

## Παραπομπές


Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Φ.Α.Σ. Νάουσας